system
Răspunde în limba română, în stilul Wikipedia, cat mai corect gramatical.
user
Dă-mi câteva informații de bază despre 1936.
assistant

1936 (MCMXXXVI) a fost un an bisect al calendarului gregorian, care a început într-o zi de miercuri.

Evenimente

Ianuarie 
 1 ianuarie: România: Monetăria Statului își începe activitatea odată cu baterea monedelor de 250 lei din argint având o puritate de 750 ‰. Această emisiune care a numărat 4.500.000 de piese a fost finalizată în luna august 1936.
 3 ianuarie: A fost alcătuit primul top de muzică pop, pe baza vânzărilor de discuri, publicat de revista Billboard, New York.
 20 ianuarie: Moare, la vârsta de 70 de ani, Regele George al V-lea al Regatului Unit. Fiul său Eduard al VIII-lea îi succede la tron. Titlul de Prinț de Wales nu va mai fi folosit pentru următorii 22 de ani.

Februarie 
 4 februarie: Radium E devine primul element radioactiv care se realizează sintetic.
 6 februarie: Jocurile Olimpice de Iarnă se deschid la Garmisch-Partenkirchen, Germania.
 29 februarie: Împăratul dispune armatei japoneze să aresteze 123 de conspiratori din birouri guvernamentale; 19 dintre ei sunt executați în luna iulie.

Martie 
 9 martie: Japonia: Împăratul Hirohito numește ca prim-ministru un ultranaționalist, Hirota Kôki.
 13 martie: A avut loc premiera absolută, la Opera Mare din Paris, a tragediei Oedip de George Enescu.
 17 martie: Regele Carol al II-lea a promulgat Codul Penal și Codul de procedură penală; vor intra în vigoare la 1 ianuarie 1937.
 20 martie: Scrisori anonime cu amenințări de moarte adresate lui Armand Călinescu sunt predate parchetului.

Mai 
 7 mai: Italia anexează Etiopia.
 27 mai: Nava britanică de pasageri, Queen Mary, a plecat în primul ei voiaj, spre Franța.

Iunie 
 20 iunie: A avut loc Conferința Internațională de la Montreux, Elveția, ce a avut ca scop stabilirea unui nou regim al strâmtorilor Bosfor și Dardanele.

Iulie 
 18 iulie: În Spania începe rebeliunea generalului Francisco Franco împotriva guvernului legal ales al țării, declașându-se războiul civil.
 28 iulie: Cupa Davis: Marea Britanie învinge Australia.

August 
 2 august: Jocurile Olimpice de vară se deschid la Berlin, Germania; România s-a clasat pe poziția 25, cu o medalie de argint.
 29 august: În urma presiunilor cercurilor guvernamentale din Germania și Italia, Nicolae Titulescu este înlăturat de la conducerea Ministerului de Externe.

Octombrie 
 25 octombrie: Adolf Hitler și Benito Mussolini au creat Axa Roma-Berlin.

Noiembrie 
 26 noiembrie: Pactul Anti-Comintern este semnat de Germania și Japonia.

Decembrie 
 1 decembrie: S-a terminat reconstruirea (din beton armat și granit de Deva) a Arcului de Triumf din București; la inaugurare au fost prezenți Regele Carol al II-lea și Regina Maria.
 5 decembrie: Uniunea Sovietică adoptă o nouă constituție.
 11 decembrie: Regele Eduard al VIII-le al Regatului Unit, anunță, printr-un comunicat radiofonic, abdicarea de la tron, în favoarea fratelui său, George al VI-lea al Regatului Unit, și opțiunea pentru o viață normală, dincolo de celebritate, alături de femeia pe care o iubește, americana Wallis Simpson.
 12 decembrie: George al VI-lea al Regatului Unit accede la tron.

Nedatate 
 octombrie: Joachim von Ribbentrop este numit ambasador la Londra.
 British Airways. Companie internațională de transport aerian, cu sediul la Londra, înființată prin fuziunea a trei companii minore.
 Începe construirea Catedralei Mitropolitane din Timișoara (1936-1941).
 Începe construirea noului sediu al Bibliotecii Academiei Române care va fi terminată în 1937.
 Marea Epurare în Uniunea Sovietică, unde au decedat 681.692 de persoane.
 Se înființează clubul de fotbal Uzinele Astra Brașov (ulterior FC Brașov).
 Ultimul exemplar de tigru tasmanian a murit în captivitate, la Grădina zoologică Beaumaris din Hobart (Australia).

Arte, știință, literatură și filozofie 
 2 mai: "Petrică și lupul", o poveste rusă pe muzica compusă de Sergei Prokofiev, debutează la Teatrul Nezlobin din Moscova.
 30 iunie: Se publică romanul "Pe aripile vântului" al scriitoarei americane Margaret Mitchell.
 15 iulie: A apărut, la București, săptămânalul "Cuget clar", revistă de direcție literară, artistică și culturală, sub conducerea lui Nicolae Iorga. Revista va apărea până la 17 noiembrie 1940. 
 Astronomul american Edwin Hubble clasifică galaxiile după aspect.
 Constantin Noica publică Concepte deschise în istoria filozofiei la Descartes, Leibniz și Kant.
 Emil Cioran publică Cartea amăgirilor, Schimbarea la față a Romăniei.
 Gellu Naum publică Drumețul incendiar, poeme.
 Lucian Blaga publică Spațiul mioritic.
 Mircea Eliade publică în România Domnișoara Christina, iar la Paris teza de doctorat Istoria comparată a tehnicilor Yoga; la Universitate ține seminarul asupra cărții a XII-a din Metafizica lui Aristotel.
 Pelicula Mutiny on the Bounty (Revolta de pe Bounty) primește Premiul Oscar pentru cel mai bun film.
 Tudor Argezi a primit pentru prima oară Premiul National de Poezie.
 Tudor Vianu publică Estetica, Volumul II.

Nașteri

Ianuarie 

 3 ianuarie: Eugenia Botnaru, actriță de teatru și cinema din Republica Moldova (d. 2020)
7 ianuarie: Ioana Bulcă (Ioana Bulcă-Diaconescu), actriță română de teatru și TV
 13 ianuarie: Ștefan Tcaciuc, politician român (d. 2005)
 22 ianuarie: George Motoi, actor român de film și teatru (d. 2015)
 27 ianuarie: Florin Piersic, actor român de film, radio, televiziune, scenă și voce

Februarie 

 15 februarie: Tita Bărbulescu, interpretă de muzică populară (d. 2021)

 19 februarie: Marin Sorescu, scriitor, dramaturg român (d. 1996)
 23 februarie: Nicolae Coman, compozitor, poet, profesor, traducător și muzicolog român (d. 2016)

Martie 
8 martie: Gina Patrichi, actriță română film, radio, teatru și TV (d. 1994)
16 martie: Bujor Nedelcovici, scriitor român
 19 martie: Ursula Andress, actriță americană de film
 23 martie: Adrian Vasilescu, economist român
 28 martie: Mario Vargas Llosa, scriitor peruan, laureat al Premiului Nobel

Aprilie 
 13 aprilie: Nicolae Velea, prozator și povestitor român (d. 1987)
 15 aprilie: Petre Ivănescu, handbalist și antrenor român (d. 2022)
 20 aprilie: Alfonso, Duce de Anjou și Cádiz (d. 1989)
 23 aprilie: Anatoli Naiman, poet și scriitor rus (d. 2022)
 29 aprilie: Gheorghe Tomozei, poet român (d. 1997)

Mai 
 5 mai: Ion Dumeniuk, lingvist, profesor universitar, publicist și om de stat din R. Moldova (d. 1992)
 9 mai: Glenda Jackson (Glenda May Jackson), actriță americană de film, dublă laureată al Premiului Oscar (d.2023)
 13 mai: Francisc Baranyi, medic maghiar din România, deputat, ministru al sănătății (1998), (d. 2016)
 15 mai: Mihai Rădulescu, poet român (d. 2009)
 17 mai: Dennis Hopper (Dennis Lee Hopper), actor și regizor american (d. 2010)

Iunie 
 4 iunie: Timotei Seviciu, arhiepiscop al Aradului, Ienopolei și Hălmagiului
 11 iunie: Ioan Șișeștean, episcop al Episcopiei de Maramureș (d. 2011)
 14 iunie: Cornel Coman, actor român de film, teatru și TV (d. 1981)
 27 iunie: Julos Beaucarne, poet și cântăreț belgian (d. 2021)
 19 iulie: Norman Manea, romancier român de etnie evreiască, disident

Iulie 

 6 iulie: Niculae Spiroiu, inginer și general de armată român, ultimul ministru militar (d. 2022)

August 

 1 august: Yves Saint-Laurent, designer de modă francez (d. 2008)
 18 august: Robert Redford, actor american de film
 25 august: Sebastian Papaiani (n. Sevastian Papaiane), actor român de film, radio, teatru, TV și voce (d. 2016)

Septembrie 
 2 septembrie: Marina Voica (n. Marina Aleksandrovna Nikolskaia), cântăreață română de etnie rusă
 7 septembrie: Buddy Holly (n. Charles Hardin Holley), muzician american stilul rock and roll (d. 1959)
 14 septembrie: Ileana Stana-Ionescu, actriță română de film, teatru și TV
 25 septembrie: Ileana Sărăroiu, interpretă română de muzică populară și romanțe (d. 1979)
 29 septembrie: Silvio Berlusconi, magnat al mass-media italiene, prim-ministru al Italiei (1994-2011, cu intermitențe) (d. 2023)

Octombrie 
 1 octombrie: Duncan Edwards, fotbalist englez (d. 1958)
 5 octombrie: Václav Havel, scriitor, dramaturg, disident ceh (d. 2011)
 13 octombrie: Christine Nöstlinger, scriitoare austriacă (d.2018)
 27 octombrie: Dumitru Furdui, actor român de film (d. 1998)
 31 octombrie: Michael Landon, actor american de film (d. 1991)
 31 octombrie: Siminică (n. Simion Avram), artist român (acrobat), (d. 2018)

Noiembrie 
3 noiembrie: Roy Stanley Emerson, jucător australian de tenis
 6 noiembrie: Emil Loteanu, actor, regizor, scenarist și scriitor (d. 2003)
30 noiembrie: Eric Walter Elst, astronom belgian (d. 2022)

Decembrie 
 2 decembrie: Mitică Popescu, actor român de film, radio, teatru, televiziune și voce (d. 2023)
 12 decembrie: Iolanda Balaș-Soter (n. Balázs Jolán), sportivă română de etnie maghiară (d. 2016)
 17 decembrie: Papa Francisc (n. Jorge Mario Bergoglio), al 266-lea episcop al Romei și papă al Bisericii Catolice
 25 decembrie: Alexandra Ogilvy, fiica prințului George
30 decembrie: Ion Agrigoroaiei, istoric, profesor universitar român (d. 2021)

Decese 

 17 ianuarie: Mateiu Caragiale, 50 ani, autor, istoric al heraldicii, poet, scriitor român, fiul lui I.L. Caragiale (n. 1885)
 18 ianuarie: Rudyard Kipling (n. Joseph Rudyard Kipling), 70 ani, scriitor britanic, laureat al Premiului Nobel (n. 1865)
 20 ianuarie: Regele George al V-lea al Regatului Unit (n. George Frederick Ernest Albert), 70 ani (n. 1865)
23 februarie: Jean Mihail, 61 ani, om de afaceri român (n. 1875)
 27 februarie: Ivan Pavlov, 86 ani, medic rus, laureat al Premiului Nobel (n. 1849)
 11 martie: Garabet Ibrăileanu (Cezar Vraja), 64 ani, critic literar, romancier, istoric literar (n. 1871)
 18 iunie: Maxim Gorki (n. Alexei Maximovici Peșkov), 68 ani, scriitor rus (n. 1868)
 22 iunie: Gogea Mitu (n. Dumitru Ștefănescu), 21 ani, pugilist român (n. 1914)
 21 iulie: Ion Marinescu-Vâlsan, 70 ani, pictor român (n. 1865)
 18 august: Federico García Lorca, 38 ani, scriitor spaniol (n. 1898)
 25 august: Lev Borisovici Kamenev (n. Lev Borisovici Rozenfeld), 53 ani, revoluționar bolșevic (n. 1883)
 25 august: Grigori Evseievici Zinoviev (n. Ovsel Gershon Aronov Radomâsliski), 52 ani, revoluționar bolșevic (n. 1883
 3 noiembrie: Filip Lazăr, 42 ani, compozitor român (n. 1894)
 10 decembrie: Luigi Pirandello, 69 ani, scriitor italian, laureat al Premiului Nobel (1934), (n. 1867)

Premii Nobel 

 Fizică: Victor Franz Hess (Austria), Carl David Anderson (SUA)
 Chimie: Peter Debye (Țările de Jos)
 Medicină: Sir Henry Dale (Regatul Unit), Otto Loewi (Germania)
 Literatură: Eugene O'Neill (SUA)
 Pace: Carlos Saavedra Lamas (Argentina)

Medalia Fields 

 Lars Ahlfors (Finlanda)
 Jesse Douglas (SUA)

Vezi și 
 Listă de conducători de stat din 1936

Legături externe 

1936